Ραφαήλ Κουμεντάκης

Ο **Ραφαήλ Κουμεντάκης** (5 Μαΐου 1993, Θεσσαλονίκη) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.

## Καριέρα
Ο Κρητικός στην καταγωγή Ραφαήλ Κουμεντάκης γεννήθηκε στην Θεσσαλονίκη αλλά μεγάλωσε στην Αλεξανδρούπολη όπου βρέθηκε από μικρός λόγω οικογενειακών υποχρεώσεων, και παρέμεινε στην ακριτική πόλη μέχρι το 19 του χρόνια, οπότε μπορεί να θεωρηθεί Θρακιώτης.

Ήταν παιδικός φίλος και συμμαθητής με τον μετέπειτα επίσης διεθνή πετοσφαιριστή Ανέστη Δαλακούρα, ο οποίος τον "τράβηξε" προς το βόλεϊ και όχι προς το μπάσκετ, με το οποίο ο Ραφαήλ προτιμούσε να ασχοληθεί. Εξάλλου δεν θα μπορούσε να γίνει διαφορετικά σε μια πόλη που εκείνη την εποχή ζούσε για το βόλεϊ με τον κυρίαρχο τότε Εθνικό Αλεξανδρούπολης. Έτσι βρέθηκε και συμπαίκτης με τον Ανέστη Δαλακούρα στις ακαδημίες του Εθνικού από τις οποίες ξεκίνησε τη σταδιοδρομία του. Συχνά αγωνιζόταν σε μεγαλύτερη ηλικιακή κατηγορία, αφού από ήδη από το 2007 πήρε συμμετοχές στην πρώτη ομάδα του Εθνικού. Την ίδια χρονιά (2007) κατέκτησε για πρώτη φορά το Πρωτάθλημα Ελλάδας παμπαίδων (Κ-16), επιτυχία που επανέλαβε και στις δύο επόμενες περιόδους. 

Το 2008 κατέκτησε επίσης το Πρωτάθλημα Ελλάδας παίδων (Κ-18) καθώς και τη 2η θέση στο Πρωτάθλημα Ελλάδας εφήβων (Κ-20), αν και ηλικιακά ανήκε ακόμα στην κατηγορία παμπαίδων (Κ-16). Οι τίτλοι του στις αναπτυξιακές κατηγορίες συνεχίστηκαν το 2011, τόσο με το Πρωτάθλημα Παίδων, όσο και με το Πρωτάθλημα Εφήβων,  το οποίο κατέκτησε και το 2012. Το εφηβικό τμήμα του Εθνικού το το στελέχωνε μέχρι και την περίοδο 2012-13, κατακτώντας συνολικά τρία Πρωταθλήματα Ελλάδας Εφήβων, ενώ ήδη από την περίοδο 2009-10 συμμετείχε στην ανδρική ομάδα των Εβριτών, και υπήρξε από τους βασικούς συντελεστές της επανόδου του Εθνικού στην Α΄ Εθνική το 2010. Στην ομάδα της Αλεξανδρούπολης παρέμεινε μέχρι το 2013, οπότε αναχώρησε για την Ιταλία.

Στη συνέχεια αγωνίστηκε σε μεγάλα ευρωπαϊκά πρωταθλήματα, κατά σειρά: στην Ιταλία για λογαριασμό της Πόρτο Ρόμπουρ Κόστα της Ραβέννας (2013–2016), στην Πολωνία για την Κούπρουμ της πόλης Λούμπιν (2016–2017) και στη Γαλλία για τη Μετροπόλ Ναντ (2017). Από τη γαλλική ομάδα αποχώρησε τον Δεκέμβριο του 2017, αποδεχόμενος πρόταση του Π.Α.Ο.Κ. για συμβόλαιο έως το Καλοκαίρι του 2018. Στην απόφασή του συνέβαλε ο προπονητής του Δικεφάλου Ντανιέλε Ρίτσι, με τον οποίο γνωρίζονταν από τη θητεία τους στη Πόρτο Ρόμπουρ Κόστα της Ραβέννας. Με την ομάδα της Θεσσαλονίκης ο Ραφαήλ Κουμεντάκης κατέκτησε το Κύπελλο Ελλάδας 2018, τίτλο που επανέλαβε και το 2022 επίσης με τον Π.Α.Ο.Κ., με τον οποίο αγωνίστηκε και τη διετία 2020-2022. Και στις δύο εκείνες διοργανώσεις αναδείχθηκε Πολυτιμότερος Παίκτης του Φάιναλ-φορ.

Ενδιάμεσα κατά τη διετία 2018-20 είχε αγωνιστεί με τον Ολυμπιακό Πειραιώς, στον οποίο δεν κατάφερε να καθιερωθεί αμέσως λόγω της παρουσίας των Αλεξίεφ και Ράουερντινκ, αλλά είχε πολλές εξαιρετικές εμφανίσεις. Σε εκείνη την πρώτη του παρουσία στους ερυθρόλευκους κατέκτησε το Πρωτάθλημα Ελλάδας περιόδου 2018-19.
Στην ομάδα του Πειραιά επανήλθε τον Ιούλιο του 2022, απέκτησε πλέον μόνιμη θέση στην επτάδα και ήταν από τους βασικούς συντελεστές στην κατάκτηση από τους ερυθρόλευκους του 3ου ευρωπαϊκού τους τίτλου, του Τσάλεντζ Καπ της περιόδου 2022-23 αλλά και του Πρωταθλήματος Ελλάδας 2022-23.
Την περίοδο 2023-24 ο Ραφαήλ Κουμεντάκης κατέκτησε με τον Ολυμπιακό το Κύπελλο και το Πρωτάθλημα Ελλάδας, με την έναρξη δε της περιόδου 2024-25 κατέκτησε το Λιγκ Καπ Ελλάδας, έχοντας πραγματοποιήσει μια εξαιρετική εμφάνιση στον ημιτελικό της διοργάνωσης.

## Διεθνής καριέρα
Ο Ραφαήλ Κουμεντάκης στελέχωσε από μικρός τις εθνικές ομάδες της Ελλάδας όλων των ηλικιακών κατηγοριών, στις οποίες κατέγραψε συνολικά 86 συμμετοχές, από τις οποίες οι 8 ήταν σε προκριματικούς Παγκοσμίων Πρωταθλημάτων. Στην Εθνική παίδων κλήθηκε για πρώτη φορά από τον Γιώργο Καραβιδόπουλο, και συμμετείχε στα Βαλκανικά Πρωταθλήματα Παίδων των ετών 2008 και 2009. 
Το 2010 σε ηλικία 17 ετών κλήθηκε στην Εθνική Ελλάδας Ανδρών από τον προπονητή Γκόρντον Μέιφορθ. και αγωνίστηκε για πρώτη φορά με την Εθνική Ανδρών εναντίον της Πορτογαλίας σε αγώνες για την Ευρωπαϊκή Λίγκα. Ταυτόχρονα συνέχιζε να στελεχώνει και τις αναπτυξιακές Εθνικές ομάδες. Με την Εθνική Εφήβων συμμετείχε στους προκριματικούς του αντίστοιχου Ευρωπαϊκού Πρωταθλήματος, και τον Ιούλιο του 2010 ήταν μέλος της ομάδας που κατέκτησε αήττητη το Βαλκανικό Πρωτάθλημα Παίδων στη Βουλγαρία.

Η ταυτόχρονη συμμετοχή του στα Εθνικά συγκροτήματα συνεχίστηκε και τα επόμενα χρόνια. Το 2011 με την Εθνική Παίδων στο Παγκόσμιο (Ελλάδα: 7η θέση) και στο Ευρωπαϊκό Πρωτάθλημα (Ελλάδα: 6η θέση)· με την Εθνική Ανδρών στην Ευρωπαϊκή Λίγκα και στο Προολυμπιακό Τουρνουά. Το 2012 με την Εθνική Εφήβων κατέκτησε το Ασημένιο Μετάλλιο στο Βαλκανικό Πρωτάθλημα και την 9η θέση στο Ευρωπαϊκό Πρωτάθλημα. Το 2013 συμμετείχε με την Εθνική Εφήβων των τεσσάρων Εβριτών της μεγάλης τότε ομάδας του Εθνικού Αλεξανδρούπολης στους Προκριματικούς του Παγκοσμίου Πρωταθλήματος  και εδραιώνει τη θέση του στη Εθνική ανδρών των επίσης τεσσάρων Εβριτών.  

Το 2014 κατέκτησε το Ασημένιο Μετάλλιο στην Ευρωπαϊκή Λίγκα. Το 2015 έχει καταπληκτικές εμφανίσεις τόσο στους προκριματικούς του Γουόρλντ Λιγκ, όσο και στην Ευρωπαϊκή Λίγκα, στην οποία η Ελλάδα κατέκτησε την 5η θέση. Το 2016 συμμετείχε στους τελικούς αγώνες του Γουόρλντ Λιγκ στους οποίους η Ελλάδα πήρε την 3η θέση της τρίτης κατηγορίας.
Ακολουθεί μια περίοδος "χαμηλών πτήσεων" για την Εθνική Ελλάδας, στην οποία πάντως ο Ραφαήλ Κουμεντάκης έχει μόνιμη θέση,  και το 2019 ήταν παρών στην επανεμφάνιση της Ελλάδας μετά από δέκα χρόνια στους τελικούς του Ευρωπαϊκού πρωταθλήματος, όπως και στις αντίστοιχες διοργανώσεις του 2021 και του 2023.
Ο Ραφαήλ Κουμεντάκης έως τον Σεπτέμβριο του 2022 είχε αγωνιστεί σε 86 αγώνες με την εθνική ομάδα πετοσφαίρισης της Ελλάδας.

## Διεθνείς τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ευρωπαϊκή Λίγκα]]
*  2014

**Βαλκανικό Πρωτάθλημα Παίδων
*  2010

**Βαλκανικό Πρωτάθλημα Κ-21
*  2012
 
== Συλλογικοί τίτλοι - Διακρίσεις ==
=== Διεθνείς διοργανώσεις ===
**CEV Τσάλεντζ Καπ
*  2023 (Ολυμπιακός Πειραιως)

### Εθνικά Πρωταθλήματα
**3 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης ανδρών VolleyLeague 2018-2019|2018-19]], [[Πρωτάθλημα πετοσφαίρισης ανδρών VolleyLeague 2022-2023|2022-23]], [[Πρωτάθλημα πετοσφαίρισης ανδρών Volleyleague 2023-2024|2023-24]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
** **2η Θέση**: [[Πρωτάθλημα πετοσφαίρισης ανδρών VolleyLeague 2017-2018|2017-18]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]]), [[Πρωτάθλημα πετοσφαίρισης ανδρών VolleyLeague 2019-2020|2019-20]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

=== Εθνικά Κύπελλα ===
**3 Κύπελλα Ελλάδας 
* 2018, 2022 (Π.Α.Ο.Κ.)
* 2024 (Ολυμπιακός Πειραιώς)
****2η Θέση**: 2023 (Ολυμπιακός Πειραιώς)

**2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
* [[Λιγκ Καπ Ελλάδας πετοσφαίρισης ανδρών 2018-2019|2019]], [[Λιγκ Καπ Ελλάδας πετοσφαίρισης ανδρών 2024-2025|2024-25]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
** **2η Θέση**: [[Λιγκ Καπ Ελλάδας πετοσφαίρισης ανδρών 2019-2020|2020]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]]), [[Λιγκ Καπ Ελλάδας πετοσφαίρισης ανδρών 2021-2022|2022]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]]), [[Λιγκ Καπ Ελλάδας πετοσφαίρισης ανδρών 2022-2023|2023]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**1 Σούπερ Καπ Ελλάδας
* 2024 (Ολυμπιακός Πειραιώς)
** **2η θέση**: 2023 (Ολυμπιακός Πειραιως)

## Αναπτυξιακές κατηγορίες
**3 [[Πρωτάθλημα Ελλάδας πετοσφαίρισης παμπαίδων|Πρωταθλήματα Ελλάδας παμπαίδων (Κ-16)]]
* 2006-07, 2007-08, 2008-09 ([[Μ.Γ.Σ. Εθνικός Αλεξανδρούπολης|Εθνικός Αλεξανδρούπολης]])

**2 Πρωταθλήματα Ελλάδας παίδων (Κ-18)
* 2007-08, 2010-11 (Εθνικός Αλεξανδρούπολης)

**3 [[Πρωτάθλημα Ελλάδας πετοσφαίρισης εφήβων|Πρωταθλήματα Ελλάδας εφήβων (Κ-20)]]
* 2010-11, 2011-12, 2012-13 ([[Μ.Γ.Σ. Εθνικός Αλεξανδρούπολης|Εθνικός Αλεξανδρούπολης]])
** **2η θέση''': 2007-08 (Εθνικός Αλεξανδρούπολης)

## Ατομικές διακρίσεις
* Πρωτάθλημα Ελλάδας 2011-12: Κορυφαίος αθλητής Κ-20 πρωταθλήματος 
* Πρωτάθλημα Ελλάδας 2012-13: Πολυτιμότερος Παίκτης (MVP) 9ης αγωνιστικής 
* Πρωτάθλημα Ελλάδας 2017-18: Πολυτιμότερος Παίκτης (MVP) 14ης αγωνιστικής 
* Κύπελλο Ελλάδας 2018: Πολυτιμότερος Παίκτης (MVP) Φάιναλ-4 
* Πρωτάθλημα Ελλάδας 2017-18: Κορυφαία επτάδα πρωταθλήματος 
* Πρωτάθλημα Ελλάδας 2019-20: Πολυτιμότερος Παίκτης (MVP) 15ης αγωνιστικής 
* Πρωτάθλημα Ελλάδας 2021-22: Πολυτιμότερος Παίκτης (MVP) 5ης αγωνιστικής 
* Κύπελλο Ελλάδας 2022: Πολυτιμότερος Παίκτης (MVP) Φάιναλ-4 
* Πρωτάθλημα Ελλάδας 2023-24: Πολυτιμότερος Παίκτης (MVP) 10ης αγωνιστικής 

## Παραπομπές


## Εξωτερικοί σύνδεσμοι - Πηγές
* Ραφαήλ Κουμεντάκης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Ραφαήλ Κουμεντάκης: Παρουσίαση - Ομάδες - Αγώνες - Στατιστικά globalsportsarchive.com
* Ραφαήλ Κουμεντάκης: Ατομικά στοιχεία - Ομάδες - Τίτλοι  www.volleyleague.gr
* Ραφαήλ Κουμεντάκης: Ατομικά στοιχεία - Ομάδες καριέρας greekvolley.eu
* Ραφαήλ Κουμεντάκης: Ευρωπαϊκή παρουσία www-old.cev.eu
*  worldleague.2017.fivb.com
* Συνέντευξη του Ραφαήλ Κουμεντάκη στη Μαρία Καούκη www.sport24.gr 
* Ειδήσεις για τον Ραφαήλ Κουμεντάκη sportsaddict.gr
* Ραφαήλ Κουμεντάκης: Από ταλέντο που πήγε να χαθεί, σε μεγάλο ηγέτη  www.gazzetta.gr 
* Συνέντευξη Κουμεντάκη στον Παντελή Λώλη www.novasports.gr 
* Ραφαήλ Κουμεντάκης: Από την ακριτική Αλεξανδρούπολη στην καρδιά μας alexandroupolisnews 
* Ρ. Κουμεντάκης: Θα μου λείψει η Αλεξανδρούπολη αλλά όταν υπέγραψα, είπα αυτή είναι η ώρα μου, δεν υπάρχει επιστροφή… (Συνέντευξη  στη Μελίνα Ντισλιάν - 05.07.2013) www.thrakisports.gr 
* Ειδήσεις για τον Ραφαήλ Κουμεντάκη www.thrakisports.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές ΟΣΦΠ